ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660012963

ขอให้แก้ไขปัญหากลิ่นเหม็นและควันไฟฟุ้งกระจายจากการเผาฉนวนหุ้มสายไฟ บริเวณ ร้านไม่ทราบเลขที่ ซอยเพชรเกษม 68 แยก 42 แขวงบางแคเหนือ เขตบางแค กรุงเทพมหานคร จุดสังเกต เมื่อเข้ามายังซอยดังกล่าว จากแยก 42 มุ่งหน้าขึ้นสะพานจะมีซอยย่อยทั้งหมด 3 ซอย เลี้ยวเข้าซอยที่ 3 ร้านจะอยู่ทางด้านขวามือ เนื่องจากผู้ร้องแจ้งว่าบริเวณพื้นที่ดังกล่าว ลักษณะเป็นเพิง ชั้นเดียวคล้ายร้านขายของเก่าภายในร้านมีเศษเหล็ก ซากรถยนต์เก่า และมีบุคคล (ไม่ทราบชื่อนามสกุลและรูปพรรณสัณฐาน) ทำการตัดเหล็ก อ๊อกเหล็ก บัดกรีเหล็ก และแยกชิ้นส่วนรถ รวมถึงมีการเผาฉนวนหุ้มสายไฟที่ลอกออกมา ทำให้ส่งกลิ่นเหม็นฟุ้งกระจายไปทั่วบริเวณพื้นที่ฯ ส่งผลให้ประชาชนที่อาศัยในพื้นที่ฯ ได้รับความเดือดร้อนเป็นอย่างมาก พบเห็นในช่วงเวลา 10.00 - 15.00 น. พบเห็นเป็นประจำทุกวัน การเผาสายไฟนั้นจะทำการเผาประมาณ 2 วันครั้ง ผู้ร้องเกรงว่าอาจจะเกิดปัญหาโรคระบบทางเดินหายใจ ประสบปัญหามาเป็นระยะเวลาประมาณ 2 ปี เบื้องต้นผู้ร้องแจ้งทางสำนักงานเขตบางแค แต่ไม่ได้รับการแก้ไข จึงเห็นควรให้หน่วยงานที่เกี่ยวข้องช่วยเหลือแก้ไขปัญหากลิ่นเหม็นรบกวนฯ เพื่อบรรเทาความเดือดร้อนให้แก่ผู้ร้องและประชาชนที่อาศัยในพื้นที่ต่อไป 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata